[pic] | COMISIA COMUNITĂŢILOR EUROPENE |

Bruxelles, 11.6.2008

COM(2008) 350 final

Propunere de

REGULAMENT AL CONSILIULUI

de modificare a Regulamentului (CE) nr. 889/2005 de impunere a anumitor măsuri restrictive împotriva Republicii Democratice Congo

(prezentată de Comisie)

EXPUNERE DE MOTIVE

1. Regulamentul (CE) nr. 889/2005 al Consiliului a impus anumite măsuri restrictive împotriva Republicii Democratice Congo (RDC), în conformitate cu Poziția comună 2005/440/PESC și cu Rezoluția 1596 (2005) a Consiliului de Securitate al Organizației Națiunilor Unite și rezoluțiile ulterioare corespunzătoare.

2. Prin Rezoluția 1807 (2008) din 31 martie 2008, Consiliul de Securitate al Organizației Națiunilor Unite a decis, inter alia , să modifice domeniul de aplicare al măsurilor restrictive privind anumite aspecte de asistență tehnică în vederea limitării restricțiilor la entitățile și persoanele neguvernamentale care activează pe teritoriul RDC. Consiliul a adoptat Poziția comună 2008/369/PESC, care pune în aplicare Rezoluția 1807 (2008) și abrogă Poziția comună 2005/440/PESC, la 14 mai 2008.

3. Este oportună modificarea Regulamentului (CE) nr. 889/2005 în consecință.

Propunere de

REGULAMENT AL CONSILIULUI

de modificare a Regulamentului (CE) nr. 889/2005 de impunere a anumitor măsuri restrictive împotriva Republicii Democratice Congo

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 60 și 301,

având în vedere Poziția comună 2008/369/PESC a Consiliului din 14 mai 2008 privind adoptarea de măsuri restrictive împotriva Republicii Democratice Congo și de abrogare a Poziției comune 2005/440/PESC[1],

având în vedere propunerea Comisiei,

întrucât:

4. Regulamentul (CE) nr. 889/2005 al Consiliului[2] a impus măsuri restrictive împotriva Republicii Democratice Congo (RDC), în conformitate cu Poziția comună 2005/440/PESC și cu Rezoluția 1596 (2005) a Consiliului de Securitate al Organizației Națiunilor Unite și rezoluțiile ulterioare corespunzătoare.

5. Prin Rezoluția 1807 (2008) din 31 martie 2008, Consiliul de Securitate al Organizației Națiunilor Unite a decis, inter alia , să modifice domeniul de aplicare al măsurilor restrictive privind anumite aspecte de asistență tehnică în vederea limitării restricțiilor la entitățile și persoanele neguvernamentale care funcționează pe teritoriul RDC. Consiliul a adoptat Poziția comună 2008/369/PESC, care pune în aplicare Rezoluția 1807 (2008) și abrogă Poziția comună 2005/440/PESC, la 14 mai 2008.

6. Este oportună modificarea Regulamentului (CE) nr. 889/2005 în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 889/2005 se modifică după cum urmează:

7. Articolul 2 se înlocuiește cu următorul text:

„Articolul 2

8. Se interzice:

(a) acordarea de asistență tehnică legată de activități militare, direct sau indirect, către oricare persoană, entitate sau organism din Republica Democratică Congo (RDC), sau pentru a fi utilizată în RDC;

(b) acordarea de finanțări sau asistență financiară legate de activități militare, ce includ în special subvenții, împrumuturi sau o asigurare a creditelor de export, pentru oricare vânzare, furnizare transfer sau export de arme și materiale conexe, sau pentru orice acordare, vânzare, furnizare, sau transfer de asistență tehnică conexă sau alte servicii, direct sau indirect, către oricare persoană, entitate sau organism din RDC, sau pentru a fi utilizată în RDC;

(c) participarea intenționată la activități al căror obiect sau efect este, direct sau indirect, promovarea tranzacțiilor menționate la literele (a) și (b).

9. Alineatul (1) nu se aplică acordării directe de asistență tehnică, finanțări sau asistență financiară către persoane și entități din cadrul guvernului, care funcționează în RDC, atunci când furnizarea asistenței în cauză a fost notificată în prealabil Comitetului pentru sancțiuni. Aceste notificări ar trebui să conțină toate informațiile relevante, inclusiv, după caz, beneficiarul final, data propusă a livrării și traseul transporturilor.”

10. Articolul 3 se înlocuiește cu următorul text:

„Articolul 3

11. Prin derogare de la articolul 2, autoritățile competente ale statului membru în care este stabilit furnizorul de servicii, astfel cum sunt indicate pe site-urile enumerate în anexă, pot autoriza furnizarea de:

(a) asistență tehnică, finanțări și asistență financiară legate de armele și materialele conexe destinate exclusiv sprijinirii Misiunii Organizației Națiunilor Unite în RDC („MONUC”) sau utilizării de către aceasta;

(b) asistență tehnică, finanțări și asistență financiară legate de echipamente militare neletale destinate utilizării exclusiv în scopuri umanitare sau pentru protecție, în cazul în care Comitetul pentru sancțiuni a fost notificat în prealabil cu privire la furnizarea unor astfel de tipuri de asistență sau servicii. Aceste notificări ar trebui să conțină toate informațiile relevante, inclusiv, după caz, beneficiarul final, data propusă a livrării și traseul transporturilor.

12. Nu se acordă autorizații pentru activități care s-au desfășurat deja.”

Articolul 2

Prezentul regulament intră în vigoare în ziua următoare publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

[1] JO L 127, 15.5.2008, p. 84.

[2] JO L 152, 15.6.2005, p. 1. Regulament, modificat ultima dată prin Regulamentul (CE) nr. 1377/2007 (JO L 309, 27.11.2007, p. 1).